EkBass/fiwiki-20250220-pages-articles huggingface dataset:
Rea Garvey

Raymond "Rea" Michael Garvey (s. 3. toukokuuta 1973, Tralee, Kerryn kreivikunta, Irlanti) on irlantilainen laulaja, joka perusti Reamonn -rockyhtyeen Etelä-Saksassa vuonna 1998. Hän tutustui saksalaiseen rumpaliin Mike "Gomezz" Gomeriin, jonka kautta löytyivät yhtyeen muut jäsenet: kitaristi Uwe Bossert, useita instrumentteja soittanut Sebi Padotzke ja basisti Philipp Rauenbusch. Reamonn on julkaissut useita kansainvälisesti menestyneitä studio- ja live-albumeita. Yhtyeen ensimmäinen single "Supergirl" vuonna 2000 oli menestys Saksassa, ja sen sisältänyt albumi Tuesday myi platinaa. Toinen albumi Dream No.7 ilmestyi vuonna 2001, ja kolmas Beautiful Sky vuonna 2003. Beautiful Sky myi Saksassa tuplaplatinaa, ja pysyi maan hittilistoilla vuoden ajan. Reamonn esiintyi Live 8 -konsertissa Berliinissä 2005 ja Live Earth -konsertissa Hampurissa 2007. Luokka:Irlantilaiset laulajat Luokka:Vuonna 1973 syntyneet Luokka:Elävät henkilöt
Everett McGill

Everett McGill (synt. Charles Everett McGill III, 21. lokakuuta 1945 Florida) on yhdysvaltalainen näyttelijä. McGill valmistui Rosedale High Schoolista vuonna 1963, ja hänen ensiesiintyminen oli vuoden 1974 televisioelokuvassa Enemies. Tunnettu hänestä tuli kuitenkin saippuasarjan Guiding Light myötä vuonna 1975. McGill voitti vuoden 1991 Soap Opera Digest Awardin roolistaan Twin Peaksissa. == Valikoitua filmografiaa == * Enemies (1974) * Guiding Light (1975) * Union City (1980) * Hopealuoti (1985) * Field of Honor (1986) * Three on a Match (1987) * 007 ja lupa tappaa (1989) * Twin Peaks (1990–1991) * Kaappaus raiteilla (1995) * Jekyll Island (1998) * The Straight Story (1999) == Aiheesta muualla == * Luokka:Yhdysvaltalaiset näyttelijät Luokka:Vuonna 1945 syntyneet Luokka:Elävät henkilöt
Pretty Boy Floyd (yhtye)

Pretty Boy Floyd oli yhdysvaltalainen glam metal -yhtye, joka perustettiin vuonna 1987 Hollywoodissa, Kaliforniassa. Yhtye tunnetaan varmasti parhaiten sen vuonna 1989 julkaistusta debyyttialbumista Leather Boyz With Electric Toyz. Pretty Boy Floyd hajosi vuonna 1991, mutta se perustettiin uudelleen vuonna 1995. Yhtye on sittemmin tehnyt useampia uusia julkaisuja. == Historia == Yhtyeen taustalla on hollywoodilainen yhtye nimeltä Doll. Ryhmässä vaikuttivat vokalisti Kerry Doll, kitaristi Aeriel Stiles, basisti Vinnie Chas ja rumpali Kari Kane. Doll levytti demoja, mutta ei yhtään varsinaista albumia. Yhtye vaihtoi nimensä Pretty Boy Floydiksi vuonna 1987, kun Kerry Dollin tilalle tuli laulaja Steve ”Sex” Summers. Pian kitaristi Aeriel Stiles vaihtui newyorkilaiseen Kristy Majorsiin. Nimensä yhtye sai heidän tuottajaltaan Kim Fowleylta. Yhtyeen rumpali Ben Graves kuoli vuonna 2018 syöpään, mutta yhtye jatkoi silti. == Leather Boyz With Electric Toyz == Kahdeksan keikan jälkeen Pretty Boy Floyd kiinnitettiin MCA Recordsille. Heidän debyyttialbuminsa Leather Boyz With Electric Toyz julkaistiin vuonna 1989, ja sen tuotti Motörheadin tuottaja Howard Benson. Albumi saavutti 130. sijan Yhdysvaltain Billboard-listalla. Valtaosan albumin materiaalista oli tehnyt alkuperäinen kitaristi Aeriel Stiles, mutta Kristy Majors kirjoitti laulun ”Rock and Roll (Is Gonna Set the Night on Fire)”. Albumilta julkaistiin kaksi singleä ja videot kappaleista ”Rock and Roll (Is Gonna Set the Night on Fire)” ja ”I Wanna Be With You”, joista jälkimmäistä esitettiin MTV:llä. Yhtye alkoi saada menestystä myös Euroopassa päästyään rocklehti Kerrang!:n kanteen 16. joulukuuta 1989. Pretty Boy Floyd joutui myös kiistaan yhtyeen nimestä samannimisen kanadalaisen yhtyeen kanssa. Kanadalaisetkin olivat julkaisseet debyyttialbuminsa Bullets and Lipstick samana vuonna. Oikeusistunnon jälkeen kanadalaisryhmä vaihtoi kuitenkin nimensä Tommi Floydiksi, joka oli yhtyeen keulahahmon nimi. == Lähteet == Luokka:Yhdysvaltalaiset hard rock -yhtyeet
Adalia

Adalia voi tarkoittaa seuraavia: * Adalia, leppäkerttuihin kuuluva kovakuoriaissuku * Adalia, Turkissa sijaitsevan Antalyan kaupungin muinainen nimi.
Photon

Photon (フォトン) on anime-OVA-sarja, jonka on ohjannut Koji Masunari. Se julkaistiin vuosina 1997–1999 kuutena 45 minuutin pituisena jaksona. Sarjan pohjalta on tehty myös manga- ja kirjasarja. Lopputunnuskappaleen ”Pinch!” esittää Yui Horie. ==Hahmot== * Photon Earth: Pienikokoinen mutta erittäin vahva nuori poika. (Ääninäyttelijä: Junko Takeuchi) * Aun Freya: Photonin lapsuudenystävä. (Ääninäyttelijä: Yui Horie) * Keyne Aqua: Kapinallinen avaruuspilotti, jonka kanssa Photon menee tietämättään naimisiin, kun tämä kirjoittaa hänen otsaansa sanan ”tyhmä” (バカ baka). (Ääninäyttelijä: Yumi Kuroda) * Sir Papacharino Nanadan tai Papacha: Sarjan antagonisti, joka on perverssi naisia, eritoten Keynea, kohtaan. Papachalla on oma pieni armeija, jonka Photon kuitenkin aina onnistuu pysäyttämään. (Ääninäyttelijä: Kōichi Yamadera) * Prinsessa Lashara Moon (Ääninäyttelijä: Yuri Amano) * Bulan (Ääninäyttelijä: Akiko Hiramatsu) * Pochit: Sir Papacharino Nanadanin apurit. (Ääninäyttelijä: Yuu Asakawa) ==Jaksot== # Aun is an IDIOT! (アウンのバカ Aun no BAKA!) – 21. marraskuuta 1997 # The New Bride Keyne (新妻のキーネ Niizuma no Keyne) – 22. joulukuuta 1997 # Lashara Leaves Home (旅立ちのラシャラ Tabidachi no Lashara) – 21. tammikuuta 1998 # Pochi's Feelings (ポチの気持ち Pochi no Kimochi) – 27. maaliskuuta 1998 # Papacha Turns the Key (鍵を開けるパパチャ Kagi wo Akeru Papacha) – 24. heinäkuuta 1998 # Photon on the Green Planet (緑の星のフォトン Midori no Hoshi no Photon) – 18. helmikuuta 1999 ==Aiheesta muualla== * Photon: The Idiot Adventures Anime News Networkissa * Akacool - Photon Luokka:1990-luvun anime ja manga Luokka:Animesarjat Luokka:Mangasarjat Luokka:Komedia-anime ja -manga Luokka:Toiminta-anime ja -manga Luokka:Seikkailuanime ja -manga Luokka:Romanttinen anime ja manga
Brda

[ { "type": "ExternalData", "service": "geoline", "ids": "Q772970", "properties": { "stroke": "#00BFFF", "stroke-width": 3, "stroke-opacity": 1 } } ] Brda () on joki Puolassa. Se on 238 kilometriä pitkä ja Puolan 15. pisin joki. Joki on suosittu kanoottiretkeilijöiden keskuudessa. Brda on Veikselin sivujoki ja osa Odran ja Veikselin välistä vesitietä. Se yhdistää joet Warta- ja Noteć-jokien ja Brombergin kanavan kanssa. == Kaupunkeja joen varrella == *Tuchola () *Koronowo () *Bydgoszcz () == Aiheesta muualla == * Kuvaus melontaretkestä Brdaa pitkin Luokka:Puolan joet Luokka:Veikselin vesistö
Radio Disney

Radio Disney on yhdysvaltalainen radioverkko, jonka kohderyhmänä ovat lapset, teini-ikäiset ja perheet.Business Week: Radio Disney, Inc. Verkko on perustettu 1996 ja sen kotipaikkana on Burbank, Kalifornia. Verkon omistaa Walt Disney Company.linkedin.com: The Walt Disney Company Verkko käsittää yli 50 maanpäällistä asemaa ja lisäksi se on kuultavissa Internetin ja satelliittien välityksellä.Radio Disney: About Radio Disney == Lähteet == ==Aiheesta muualla== *Radio Disneyn kotisivut Luokka:Yhdysvaltalaiset radioverkot Luokka:The Walt Disney Companyn osastot
Pablo Orbaiz

Pablo Orbaiz Lesaka (s. 6. helmikuuta 1979 Pamplona, Navarra, Espanja) on espanjalainen jalkapalloilija. Hän edustaa Kreikan Superliigassa pelaavaa Olympiakosia lainasopimuksella Athletic Bilbaosta. Hän on pelipaikaltaan puolustava keskikenttäpelaaja. ==Seurajoukkueura== Orbaiz aloitti uransa kotikaupunkinsa joukkueesta Osasunasta, ja pelasi siellä yhteensä neljä kautta. Toistaiseksi viimeisenä kautenaan Osasunassa 1999–2000 hän pelasi 29 ottelua ja teki niissä yhden maalin. Vuonna 2000 Orbaiz siirtyi toisen baskiseuran Athletic Bilbaon riveihin, jossa hän on ollut tärkeä osa joukkueen keskikenttää. Kaudella 2004–2005 hän pelasi yhteensä 35 ottelua, joista 8 oli UEFA-cupin otteluita. Orbaiz on kärsinyt urallaan kahdesta vakavasta polvivammasta kausina 2002–2003 ja 2005–2006. Joseba Etxeberrian ja Francisco Yesten lähdettyä Athleticista vuonna 2010 Orbaizista tuli yhden kauden ajaksi joukkueen kapteeni. Elokuussa 2011 hän siirtyi lainasopimuksella kreikkalaiseen Olympiakosiin, jota valmensi hänelle Athleticista tuttu Ernesto Valverde. Samana kesänä joukkueeseen oli siirtynyt myös Yeste. ==Maajoukkueura== Orbaiz teki ensiesiintymisensä Espanjan maajoukkueessa 21. elokuuta 2002 ottelussa Unkaria vastaan. Hän pelasi vuosina 2002–2005 yhteensä neljä A-maaottelua. Espanjan nuorten maajoukkueen mukana Orbaiz voitti alle 20-vuotiaiden maailmanmestaruuden vuonna 1999. == Lähteet == == Aiheesta muualla == * Orbaizin esittely Athletic Bilbaon sivustolla * Orbaizin maajoukkuetilastot Luokka:Espanjalaiset jalkapalloilijat Luokka:Vuonna 1979 syntyneet Luokka:Elävät henkilöt
Huilukorpit

Huilukorpit (Strepera) on leijujen heimoon kuuluva lintusuku. == Huilukorppeihin (Strepera) kuuluvia lajeja == * Huilukorppi (Strepera graculina) * Nokihuilukorppi (Strepera versicolor) * Tasmanianhuilukorppi (Strepera fuliginosa) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Strepera Luokka:Leijut
Kaczawa

[ { "type": "ExternalData", "service": "geoline", "ids": "Q1720921", "properties": { "stroke": "#00BFFF", "stroke-width": 3, "stroke-opacity": 1 } } ] Kaczawa () on Oderin sivujoki Ala-Sleesian voivodikunnassa Puolassa. == Historiaa == 26\. elokuuta 1813 joella käytiin Katzbachin taistelu, jossa sotamarsalkka von Blücherin ja hänen esikuntapäällikkönsä August von Gneisenaun preussilais-venäläinen Sleesian armeija löi Napoleonin ranskalaiset joukot, joita johti marsalkka Macdonald. Luokka:Puolan joet Luokka:Oderin vesistö
Neue Deutsche Härte

Neue Deutsche Härte (, lyhennetään NDH) on raskaan rockin ja metallimusiikin suuntaus, joka kehittyi Saksassa 1990-luvulla. Tyylilajia määrittävät sanoitusten saksankielisyys sekä konemusiikista ja industrial metalista ammentava äänimaailma. Suosittuja soittimia ovat sähkökitara, rummut, koskettimet, bassokitara ja joskus rumpukone. Laulu on korostetun selkeästi artikuloitua, joskus lähes saarnaavaa. Suuntausta kutsutaan myös tanssimetalliksi (). == Alkuperä == NDH:n syntyhetkenä pidetään saksalaisyhtye Oomph!:n toisen albumin, Spermin, julkaisemista vuonna 1994. Tärkeä kokoonpano suuntauksen alkutaipaleella oli myös Fleischmann-yhtye. Saksan media keksi termin NDH Rammsteinin ensimmäisen albumin, Herzeleidin julkaisun jälkeen == Suosio == Tanssimetalli oli suosituimmillaan saksalaisella kielialueella ja Yhdysvalloissa yhdeksänkymmenluvun puolivälistä uuden vuosituhannen alkuvuosiin. Nykyisin tanssimetalli kuuluu jo rockin valtavirtaan ja kiinnostus sitä kohtaan on hiipunut. Ainoastaan Rammsteinin kaltaiset, asemansa vakiinnuttaneet bändit yltävät merkittäviin myyntilukuihin. NDH:n nykyistä suosiota ylläpitää pitkälti juuri Rammstein, joka on myynyt yli 22 miljoonaa levyä. Yhtyeen vanavedessä on listoille noussut muitakin bändejä, mutta nämä kärsivät leimautumisesta Rammsteinin kopioiksi. == Yhtyeitä == * Amduscia * ASP * Bael Blackwood * Der Bote * DIE! * Eisbrecher * Eisenherz * Erdling * Farmer Boys * Fleischmann * Herzer * Joachim Witt * L'Âme Immortelle * Megaherz * OOMPH! * Ost+Front * Project Silence * Psyclon Nine * Rammstein * Rauhfaser * Ruoska * Schweisser * Silber * Stahlhammer * Tanzwut * Toxsin * Think About Mutation * Unheilig * Weissglut == Lähteet == Luokka:Neue Deutsche Welle Luokka:Saksan musiikki Luokka:Metallimusiikin tyylilajit
Wieprz

[ { "type": "ExternalData", "service": "geoline", "ids": "Q1130403", "properties": { "stroke": "#00BFFF", "stroke-width": 3, "stroke-opacity": 1 } } ] Wieprz on Veikselin sivujoki Keski-Puolassa. Se on 348,9 kilometriä pitkä ja Puolan yhdeksänneksi pisin joki. Wieprzin yhdistää Krzna-jokeen kanava Międzyrzec Podlaskissa. == Kaupunkeja joen varrella == *Dęblin *Krasnobród *Krasnystaw *Łęczna *Lubartów *Szczebrzeszyn *Zwierzyniec Luokka:Puolan joet Luokka:Veikselin vesistö
Āstika ja nāstika

Astika (, āstika, ”ortodoksinen” eli ”oikeaoppinen”) ja nastika (, nāstika, ”heterodoksinen”) viittaavat hindulaisessa filosofiassa koulukuntien ja filosofien luokitteluun sen mukaan, hyväksyvätkö ne Veda-kirjojen auktoriteetin korkeimpana ilmoituksena vai eivät. Tämän määritelmän mukaisesti Nyaya, Vaisheshika, Samkhya, Jooga, Purva Mimamsa ja Vedanta ovat astika- koulukuntia, kun taas Cārvāka, jainalaisuus ja buddhalaisuus ovat nastika- koulukuntia. == Termien etymologia ja merkitys == Astika on sanskriitinkielinen adjektiivi ja substantiivi, joka on johdettu sanasta asti (”se on [olemassa]”), ja se merkitsee ”uskovaa”, ”hurskasta” tai ”jotakuta joka uskoo [Jumalan, toisen todellisuuden tms.] olemassaoloon”. Nastika (na, ”ei” + āstika) on edellisen negatiivi, joka tarkoittaa kirjaimellisesti ”epäuskoista” tai ”epähurskasta”. Joskus termi astika tulkitaan tai käännetään löyhästi ”teismiksi” ja nastika ”ateismiksi”. Varsinainen merkitys liittyy kuitenkin Veda-kirjojen pitämiseen auktoritatiivisina tai ei: esimerkiksi Samkhya ja Purva Mimamsa -koulukunnat eivät hyväksy jumalia, mutta ne pitävät Veda-kirjoja auktoriteetteinaan, joten ne luetaan ateistisiksi astika- koulukunniksi. == Koulukuntien luokittelu == Intian monet filosofiset perinteet luokiteltiin keskiajalla kuuden oikeaoppisen hindulaisen koulukunnan järjestelmäksi, shaddarshana (şaddarśana), jotka kaikki pitävät Veda-kirjoja uskonnollisena auktoriteettinaan: * Nyaya, logiikan koulukunta * Vaisheshika, atomistinen koulukunta * Samkhya, numeroiva koulukunta * Jooga, Patanjalin koulukunta (Samkhyan metafysiikka) * Purva Mimamsa (tai lyhyesti Mimamsa), Veda-eksegeesin perinne, vedalaisten rituaalien painotus * Vedanta (eli Uttara Mimamsa), Upanishadien perinne, vedalaisen filosofian painotus Koulukunnista kolme luokiteltiin heterodoksisiksi, eivätkä ne perusta uskomuksiaan Veda- kirjoihin: * Cārvāka * buddhalaisuus * jainalaisuus Tantra-perinteillä on sekä astikan että nastikan ominaisuuksia, ja siksi ne jaetaan myös kahtia astikaan eli vedalaiseen ja nastikaan eli ei-vedalaiseen osaan, ja astikalaiset teokset edelleen viiteen osaan, Śākta, Śaiva, Saura, Gāṇapatya ja Vaiṣṇava. Tantran seuraajat pitävät Veda-kirjoja auktoriteettinaan, joten sikäli heidät voidaan lukea astikaan. == Lähteet == Luokka:Hindulainen filosofia
Kirjomonarkit

Kirjomonarkit (Peltops) on leijujen heimoon kuuluva lintusuku. == Kirjomonarkkeihin (Peltops) kuuluvia lajeja == * Alankokirjomonarkki (Peltops blainvillii) * Vuorikirjomonarkki (Peltops montanus) == Lähteet == == Aiheesta muualla == *ITIS: Peltops Luokka:Leijut
Taiteilijaresidenssi

Taiteilijaresidenssi tarjoaa mahdollisuuden määräaikaiseen työskentelyyn eri alojen taiteilijoille kotimaassa tai ulkomailla. Residenssijaksot voivat olla eri mittaisia viikosta vuoteen. Myös työskentely- ja majoitusmahdollisuudet vaihtelevat. Esimerkiksi muusikoille tarkoitetussa residenssissä on useimmiten tarjolla soittimia kuten piano, ja kuvataiteilijoille ateljeetiloja. Taiteilijaresidenssien tavoitteena on tarjota resursseja työskentelyyn, rohkaista vuorovaikutusta ja aktivoida taide-elämää residenssipaikkakunnalla. Taiteilijat valitaan useimmiten hakemusten perusteella, mutta joskus myös kutsumenettelyllä. Residenssin ylläpitäjä määrittelee siihen liittyvät ehdot, kuten kuinka pitkäaikaiseen käyttöön residenssi voidaan myöntää, ja minkä taiteenalan ammattilaisille se on tarkoitettu. Taiteilijaresidenssejä ylläpitävät esimerkiksi taidetoimikunnat, yhdistykset, kunnat ja säätiöt. == Historiaa == Taiteilijaresidenssien kaltaista toimintaa on ollut pitkään. Taiteilijaresidenssien ensimmäinen vaihe oli 1900-luvun vaihteessa. Residenssejä kutsuttiin aluksi taiteilijakolonioiksi tai taiteilijasiirtokunniksi, joista ensimmäiset syntyivät 1800-luvun alussa. Worpsweden siirtokuntaa Saksassa Bremenin lähellä oli perustamassa muun muassa Rainer Maria Rilke vuonna 1889. Pohjoismaissa suosittu taiteilijakolonia oli Skagenissa Tanskassa. Myös Suomessa toimi Önningebyn taiteilijasiirtokunta Ahvenanmaalla. Taiteilijaresidenssejä alettiin perustaa enemmän 1960-luvulta alkaen. Niiden toiminta-ajatuksena oli tarjota mahdollisuus vetäytyä työskentelemään rauhassa, mutta myös yhteiskunnallisesti suuntautuneita residenssejä syntyi. Niissä oli keskeistä yhteys paikalliseen yleisöön. Residenssejä perustettiin eri puolilla maailmaa yhä enemmän 1990-luvulla. Myös residenssien monimuotoisuus lisääntyi ja mukaan tuli muun muassa lähes tilaustyön kaltaisia projekteja. == Taiteilijaresidenssejä == === Maailmalla === *Grassinan ateljeetalo, Italia *Schloss Wiepersdorf, Saksa *Sigtuna- säätiö, Sigtuna, Ruotsi *Villa Karo, Benin, Afrikka === Suomessa === *Arteles Creative Center, Haukijärvi *Eckerön posti- ja tullitalo, Ahvenanmaa *Eeva Joenpellon kirjailijakoti, Sammatti *Haihatus, Joutsa *Kolin Ryynänen, Lieksa *Saaren kartanon residenssi, Mietoinen *Taiteilijatalo Gjutarsin studioasunto, Vantaa *Ålands skärgårds gästateljé, Kökar == Katso myös == *Hovisäveltäjä *Taiteilijasiirtokunta ==Lähteet== == Aiheesta muualla == * * artinres.fi (artinres.fi) * Suomen taiteilijaseuran ateljeesäätiön listaus residensseistä * Trans Artists * Res Artis * AIR @ Art Opps * Residenssejä Sveitsissä * Residenssejä Pohjoismaissa * Unesco-Aschbergin residenssit 25-35-vuotiaille
Itse jumalat

Itse jumalat () on vuonna 1972 julkaistu Isaac Asimovin kirjoittama tieteisromaani. Kirja on Asimovin palkituin romaani ja omista romaaneistaan hänen suosikkinsa. Itse jumalat voitti Nebula-palkinnon 1972 ja Hugo-palkinnon 1973. == Tausta == Kirja jakautuu kolmeen osaan, jotka julkaistiin alun perin jatkokertomuksena lehdessä. Kirjan nimi Itse jumalat on peräisin Friedrich Schillerin näytelmän Orleansin neitsyt sitaatista "Tyhmyyttä vastaan itse jumalatkin taistelevat turhaan" (, ). Sitaatista muodostuvat myös kirjan kolme osaa: # Tyhmyyttä vastaan... # ...itse jumalatkin... # ...taistelevat turhaan? Asimovin mukaan kirjan tarina sai alkunsa 24. tammikuuta 1971 tieteiskirjallisuuden konferenssissa, jossa hän kuuli Robert Silverbergin mainitsevan eräässä keskustelussa esimerkkinä isotoopin plutonium-186. Asimov totesi Silverbergille, että sellaista isotooppia ei ole olemassa. Silverberg vastasi "Entä sitten?" Asimov lupasi näyttää millaista on todellinen kekseliäisyys ja kirjoittaa tarinan plutonium-186:sta. Hän mietti millaisissa oloissa isotooppi voisi esiintyä ja millaisia ongelmia se voisi tuoda mukanaan. Asimov kirjoitti muistiin ideoitaan, joista tarina yhtäkkiä lähti muotoutumaan. Omien sanojensa mukaan hän ei aavistanut, että tarinasta syntyisi lopulta romaani. == Juoni == Juonen pääosassa on rinnakkaisuniversumi, jossa on erilaiset luonnonlait. Kuolevassa rinnakkaisuniversumissa asuvat olennot tarvitsevat energiaa, jota ne tuottavat vaihtamalla materiaa maapallon kanssa ja käyttämällä hyväksi luonnonlakien eroavaisuuksia. Tällä olisi kuitenkin lopulta se vaikutus että aurinko muuttuu supernovaksi. Kirjan ensimmäinen osa sijoittuu Maahan ja kuvaa tapahtumia ihmiskunnan perspektiivistä. Toinen osa käsittelee rinnakkaisuniversumin olentoja ja tapahtumia niiden näkökulmasta. Kolmannessa, Kuuhun sijoittuvassa, osassa tarinaa sidotaan yhteen. Erityisesti kirjan keskimmäistä osaa on ylistetty ja se on Asimovin tuotannossa poikkeuksellinen, sillä hän ei ollut siihen mennessä kirjoittanut avaruusolennoista. == Lähteet == == Aiheesta muualla == * Nicholas Whyten arvostelu. * Josh Wimmer: Isaac Asimov’s The Gods Themselves: In which scientists are jerks and aliens masturbate. io9.com 17.7.2010. * Sam Jordison: Back to the Hugos: The Gods Themselves by Isaac Asimov. The Guardian 6.1.2011. * Jo Walton: Great aliens, rubber humans: Isaac Asimov’s The Gods Themselves. Tor.com 8.3.2011. Luokka:Yhdysvaltalaiset tieteisromaanit Luokka:Vuoden 1972 kirjat Luokka:Isaac Asimovin teokset
Ner

[ { "type": "ExternalData", "service": "geoline", "ids": "Q1777582", "properties": { "stroke": "#00BFFF", "stroke-width": 3, "stroke-opacity": 1 } } ] Ner on joki Keski-Puolassa. Se on 134 kilometriä pitkä ja laskee Wartajokeen. Ner virtaa Puolan kolmanneksi suurimman kaupungin Łódźin halki. Luokka:Puolan joet Luokka:Oderin vesistö
Ritaritokko

Ritaritokko (Stigmatogobius sadanundio) on pienikokoinen kala, joka elää Intian jokisuissa. Se kasvaa noin 9 cm pitkäksi. Koiraalla on harmahtavan vaaleanpunaisella pohjavärillä mustia silmäkuvioita. Evät ja pyrstö ovat liehuvan viirimäiset, etummainen selkäevä muistuttaa kruunua. Naaras on kellertävä ja sillä on pienemmät evät.Live Aquaria Ritaritokkoja pidetään akvaarioissa sekä makeassa että murtovedessä. == Lähteet == == Aiheesta muualla == * *Valokuva Akvaario Laakso *ZipcodeZoo: Stigmatogobius sadanundio *ITIS: Stigmatogobius sadanundio Luokka:Tokot
Huiluvarikset (suku)

Huiluvarikset (Cracticus) on leijujen heimoon kuuluva lintusuku. Huiluvarikset elävät Oseaniassa ja ovat närhen ja mustarastaan kokoluokkaa. Ne ovat pääasiassa hyönteissyöjiä ja varastoivat saaliitaan orapihlajan tai muiden piikkipensaiden piikkeihin lepinkäisten tapaan. Huiluvaristen sukua pidetään lepinkäisten vastinsukuna Oseaniassa, josta lepinkäiset puuttuvat, lukuun ottamatta yhtä lajia Papua-Uudessa-Guineassa. == Huiluvariksiin (Cracticus) kuuluvia lajeja == * Hopeahuiluvaris (Cracticus argenteus) * Huiluvaris (Cracticus torquatus) * Huppuhuiluvaris (Cracticus nigrogularis) * Papuanhuiluvaris (Cracticus cassicus) * Savannihuiluvaris (Cracticus mentalis) * Tagulanhuiluvaris (Cracticus louisiadensis) == Aiheesta muualla == *ITIS: Cracticus Luokka:Leijut
Rajajooga

Rājajooga (”kuninkaallinen jooga”, myös klassinen jooga tai usein vain jooga) on yksi hindulaisen filosofian kuudesta ”oikeaoppisesta” āstika-koulukunnasta. Sen perustaviin kirjoituksiin kuuluvat Patañjalin kokoamat Joogasutrat. Rajajoogassa tavoitteena on mielen kehittäminen meditaation (dhyana) avulla todellisuuden paremmaksi tuntemiseksi ja lopulta vapautumisen saavuttamiseksi. Termi rājajooga on syntynyt myöhemmin, kun tämä joogan muoto on haluttu erottaa Swami Swatmaraman haṭhajoogasta. Termi "haṭhayoga" on peräisin Svātmārāman 1400-luvun teoksesta Haṭha Yoga Pradīpikā. Rājajoogaa on kutsuttu myös aṣṭānga-joogaksi (so. 'kahdeksan jäsenen jooga'). Rājajoogaa ei voi kuitenkaan samaistaa K. Pattabhi Joisin astangajoogaan, vaikka Jois katsookin edustavansa Patañjaliin periytyvää traditiota. Raja-jooga syntyi noin vuosina 2000-1500 eaa, samaan aikaan kuin intialainen filosofia (Rig-Veda, indo- eurooppalaisen kulttuurin vanhin kirjallinen teos). Veda sisälsi uskonnollis- mystisen perusluonteensa ohella myös filosofista ajattelua, kuten vaihtoehtoja olemassaolon ongelmille, arvostelua nykyoloista ja epäilyjä. Veda on Intian filosofian alku.Rauhala 1986, 16-17 Vedat olivat peruste Upanisadeille, joiden syntymisen ajankohta on vaikea määrittää täsmällisesti, mutta keskimääräinen arvio on noin 700-600 vuotta eaa. Upanisadien voidaan katsoa olevan kriittistä Vedojen kaikkijumalaisuuden protestia, tahtoa yksijumalaisuuteen (spiritualistinen monismi, eli käsitys jonka mukaan kaikki on perusluonteeltaan henkeä).Rauhala 1986, 17-18 Veda-kauden jälkeen Intian filosofisessa kehityksessä seurasi ns. eeppinen kausi, jolloin filosofista ajattelua kehitettiin kertomarunouden muodossa. Eeppinen kausi ajoittuu noin vuosille 600-500 eaa. vuoteen 200 jaa. Tänä ajanjaksona hahmottuivat myös suuret koulukunnat, vaikka ne luokiteltiin vasta myöhemmin ns. Sutra-kaudella (0 - 800 jaa.). Sutra-kauden nimi johtuu siitä, että silloin filosofia esitettiin pääasiassa lyhyiden aforismien eli sutrojen muodossa. ==Lähteet== Rauhala, Lauri. (1986). Meditaatio. Helsinki: Otava. ISBN 951-1-09252-9 ===Viitteet=== Luokka:Intialaisen filosofian koulukunnat Luokka:Hindulainen filosofia Luokka:Jooga
Julio Salinas

Julio Salinas Fernández (s. 11. syyskuuta 1962 Bilbao, Baskimaa, Espanja) on espanjalainen baskisukuinen entinen jalkapalloilija. Pitkä ja hontelo keskushyökkääjä muistetaan parhaiten ajastaan FC Barcelonassa. ==Saavutukset== *Athletic Bilbao: **Espanjan mestaruus: 1982-83, 1983-84 **Espanjan cupin voitto: 1983-84 *FC Barcelona: **Euroopan cupin voitto: 1991-92 **UEFA Super Cup: 1992 **Cup-voittajien cupin voitto: 1988-89 **Espanjan mestaruus: 1990-91, 1991-92, 1992-93, 1993-94 **Spanish Cupin voitto: 1989-90 **Espanjan Supercupin voitto: 1991, 1992 *Deportivo La Coruña: **Spanish Cupin voitto: 1994-95 Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1962 syntyneet Luokka:Elävät henkilöt
Satulavuokkokala

Satulavuokkokala (Amphiprion polymnus) on koralliriuttojen pyöreämuotoinen kala, jota pidetään myös meriakvaarioissa. == Koko ja ulkonäkö == Satulavuokkokala kasvaa noin 13 cm pitkäksi. Kalan pohjaväri on tummanruskea, lähes musta. Silmän takana ja pyrstön tyvessä on valkea raita. Kalan keskiosassa on valkoinen satulanmuotoinen kuvio. == Alkuperä == Satulavuokkokalat elävät Intian valtameren itäosissa ja Tyynenmeren länsiosissa. == Käyttäytyminen ja lisääntyminen == Satulavuokkokalat elävät symbioosissa merivuokon kanssa. Sen suosimia lajeja ovat Stichodactyla haddoni ja Heteractis crispa.The Clownfishes, Damsels of the subfamily Amphiprionae, Part 1 Wet Web Media == Lähteet == == Aiheesta muualla == *Ensyclopedia of Life *ZipcodeZoo: Amphiprion polymnus *ITIS: Amphiprion polymnus Luokka:Koralliahvenet
Lohjan Kisa-Veikot

Lohjan Kisa-Veikot (LoKV) on lohjalainen urheiluseura, jolla on ollut toimintaa jääkiekossa, pesäpallossa, taitoluistelussa ja yleisurheilussa.http://www.lohja.fi/yhdistysrekisteri/default.asp?valinta=kaikki&hakusana;=Lohjan+Kisa- Veikot&hakutapa;=osittainen&hae;=HAE __notoc__ == Jääkiekko == Jääkiekkoa Kisa-Veikoissa on pelattu jo 1950-luvulla, ja oman yhdistyksen Lohjan Kisa- Veikot Jääkiekko ry:n alle siirryttiin vuonna 1992. Seuran naisten edustusjoukkue pelasi SM-sarjassa vuosina 2008–2012. Miesten edustuskiekkoilu oli Lohjan Jääankkojen vastuulla kaudelle 2010-2011 asti jonka jälkeen miesten ja naisten toiminnasta on vastannut Lohjan Kisa-Veikot Edustusjääkiekko ry. LoKV harjoittelee ja pelaa Lohjan ja Kisakallion jäähalleissa.http://www.lohjankisaveikot.fi/index.php?bW9kPWZyb250cGFnZSZjaGVjaz0zZTg3Y2RlM2Q5MDczYTMwYWQ0NTEwOWIzMmM4NDM4NQ== === Kasvatit pääsarjatasolla === *Minja Drufva *Jaani Holopainen *Anna Julin *Anni Keisala *Nelli Laitinen *Vili Laitinen *Kai Lehtinen *Milla Lehtopelto *Minni Lehtopelto *Siru Lehtopelto *Mika Norja *Johanna Sandqvist *Jenna Silvonen *Henrik Tikkanen *Emma Toivanen *Maria Tulensalo *Aaro Vidgren *Laura Vilén == Pesäpallo == Pesäpallossa Kisa-Veikkojen naisten joukkue pelasi 1970-luvulla SM-sarjassa. Miesten joukkue pelasi parhaimmillaan ykkössarjassa ja oli 1980-luvulla lähellä SM-sarjaan nousua.http://www.lansi- uusimaa.fi/Urheilu/Urheilu-Uutiset/Paauutiset/Louhi-PuMu-ja-Espoo-yhdessa-B-n- SM-sarjaan == Palkinnot ja huomionosoitukset == === Miesten Liitto-Lehdistö- valinnat === * Markku Kuusamo (1980) == Lähteet == == Aiheesta muualla == * Lohjan Kisa-Veikkojen jääkiekkoilijoiden sivusto * Lohjan Kisa-Veikkojen taitoluistelijoiden sivusto Luokka:Lohjalaiset urheiluseurat Luokka:Suomalaiset urheilun yleisseurat Luokka:Suomalaiset jääkiekkoseurat
Salo HT

Salo HT on salolainen jääkiekkoseura. Salo HT pelaa naisten Mestistä. Salo HT:n kotihalli on Salon jäähalli. ==Kasvatit SM-liigassa== Elite Prospects - Hockey Players from Salo HT *Matti Aho *Teemu Lassila *Jasper Lindsten *Niklas Salo *Emil Vuorio (lähtöseura) *Juhamatti Yli-Junnila ==Lähteet== Luokka:Jääkiekon naisten SM-liiga Luokka:Salolaiset urheiluseurat
Samkhya

Samkhya tai Sankhya (, sānkhya, ”numero”) on yksi hindulaisen filosofian ”oikeaoppisista” astika-koulukunnista. Koulukunnan perustajana pidetään perinteisesti Kapilaa, vaikkakaan tästä ei ole historiallista varmuutta. Sankhyaa pidetään Intian filosofisista järjestelmistä vanhimpana. Astika- koulukuntana Sankhya hyväksyy Veda-kirjojen uskonnollisen auktoriteetin. Koulukunnan tärkein kirjoitus on Ishvara Krishnan noin vuonna 200 kirjoittama Samkhya Karika. Sankhyan filosofia on voimakkaan dualistista. Jaottelu vertautuu länsimaisessa filosofiassa esiintyneeseen mieli–ruumis-dualismiin, mutta Sankhyassa maailma jaetaan purushaan (tietoisuus/henki) ja prakrtiin (psykofyysinen materiaalinen substanssi eli fyysinen ruumis ja psyyke/kokemuksellinen mieli). == Kirjallisuutta == * * * == Aiheesta muualla == * Luokka:Intialaisen filosofian koulukunnat Luokka:Hindulainen filosofia
Carole Merle

Carole Merle (s. 24. tammikuuta 1964 Le Sauze, Ranska) on entinen ranskalainen alppihiihtäjä. Merle saavutti Vailin MM-kilpailuissa 1989 hopeaa suurpujottelussa Vreni Schneiderin jälkeen. Saalbachin MM-kilpailuissa 1991 hän sai supersuurpujottelussa hopeaa hävittyään 0,11 sekuntia Ulrike Maierille. Albertvillen olympialaisissa 1992 hän saavutti samassa lajissa hopeaa jäätyään lähes puolitoista sekuntia Deborah Compagnonista. Moriokan MM- kilpailuissa 1993 hän voitti suurpujottelun maailmanmestaruuden kukistettuaan Anita Wachterin 0,4 sekunnilla. Jo vuonna 1982 hän oli saavuttanut pronssia junioreiden MM-kilpailujen syöksylaskussa. Merle voitti supersuurpujottelun maailmancupin kausilla 1988–1989, 1989–1990, 1990–1991 ja 1991–1992 sekä suurpujottelun maailmancupin kausilla 1991–1992 ja 1992–1993. Maailmancupin kokonaiskilpailussa hän sijoittui toiseksi kaudella 1991–1992 ja kolmanneksi kaudella 1992–1993. == Arvokilpailusijoitukset == *Olympialaiset **Sarajevo 1984: suurpujottelussa 11. **Calgary 1988: suurpujottelussa yhdeksäs, supersuurpujottelussa 12., syöksylaskussa 12. **Albertville 1992: supersuurpujottelussa hopeaa, suurpujottelussa kuudes, syöksylaskussa 13. **Lillehammer 1994: suurpujottelussa viides, supersuurpujottelussa 19. *MM- kilpailut **Crans Montana 1987: supersuurpujottelussa 12., suurpujottelussa 15. **Vail 1989: suurpujottelussa hopeaa **Saalbach 1991: supersuurpujottelussa hopeaa, syöksylaskussa kymmenes **Morioka 1993: suurpujottelussa kultaa, supersuurpujottelussa kahdeksas, syöksylaskussa 30. == Maailmancupin osakilpailuvoitot == Päivä Paikka Laji 6\. tammikuuta 1988 Tignes Suurpujottelu 26\. marraskuuta 1988 Schladming Super-G 14\. tammikuuta 1989 Grindelwald Super-G 20\. tammikuuta 1989 Tignes Super-G 10\. helmikuuta 1990 Méribel Super-G 11\. helmikuuta 1990 Méribel Super-G 10\. maaliskuuta 1990 Stranda Suurpujottelu 14\. maaliskuuta 1990 Klövsjö Suurpujottelu 16\. maaliskuuta 1990 Åre Super-G 9\. helmikuuta 1991 Garmisch-Partenkirchen Super-G 24\. helmikuuta 1991 Furano Super-G 15\. joulukuuta 1991 Santa Caterina Super-G 15\. tammikuuta 1992 Hinterstoder Suurpujottelu 20\. tammikuuta 1992 Piancavallo Suurpujottelu 27\. tammikuuta 1992 Morzine Suurpujottelu 15\. maaliskuuta 1992 Panorama Super-G 19\. maaliskuuta 1992 Crans-Montana Super-G 21\. maaliskuuta 1992 Crans-Montana Suurpujottelu 5\. tammikuuta 1993 Maribor Suurpujottelu 10\. tammikuuta 1993 Cortina d'Ampezzo Suurpujottelu 28\. helmikuuta 1993 Veysonnaz Super-G 27\. maaliskuuta 1993 Åre Suurpujottelu == Lähteet == * Luokka:Ranskalaiset alppihiihtäjät Luokka:Ranskalaiset olympiamitalistit Luokka:Vuonna 1964 syntyneet Luokka:Elävät henkilöt
Mithraculus sculptus

Mithraculus sculptus on pieni, kirkkaanvihreä taskurapulaji, jolla on karvaiset jalat. Se elää luonnossa Karibian koralliriutoilla. Sitä pidetään myös riutta-akvaarioissa, missä se on hyödyllinen kiusallisten kuplalevien syöjä.Liveaquaria Englannin kielessä lajista on käytetty nimitystä emerald crab, ”smaragditaskurapu”. == Lähteet == Luokka:Taskuravut
Bill Christian

William David "Bill" Christian (s. 29. tammikuuta 1938 Warroad, Minnesota, Yhdysvallat) on entinen jääkiekkoilija ja olympiavoittaja. https://www.ushockeyhalloffame.com/page/show/820604-william-bill-christian Hän johti Yhdysvaltain joukkueen kultaan Squaw Valleyn olympiakisoissa 1960. Christian valittiin United States Hockey Hall of Fameen 1984 ja International Ice Hockey Federation Hall of Fameen 1998. Hänen poikansa Dave Christian kuului niin ikään olympiakultaa Lake Placidissa 1980 saavuttaneeseen USA:n kiekkojoukkueeseen. == Lähteet == ==Aiheesta muualla== * IIHF Hockey Hall of Fame bio Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1938 syntyneet Luokka:Elävät henkilöt
United States Hockey Hall of Fame

The United States Hockey Hall of Fame on Evelethin kaupungissa Minnesotassa sijaitseva museo. Se esittelee Yhdysvaltain jääkiekkoilun vaiheita muun muassa erilaisten esinekokoelmien avulla. USA Hockeyn nimeämille henkilöille tehdään museossa kunniaa. ==Aiheesta muualla== *United States Hockey Hall of Fame Museum *United States Hockey Hall of Fame Luokka:Jääkiekon kunniagalleriat Luokka:Yhdysvaltain urheilumuseot Luokka:Yhdysvaltain jääkiekko Luokka:Minnesotan rakennukset ja rakennelmat Luokka:Minnesotan urheilu
USA Hockey

USA Hockey on Yhdysvaltain amatöörijääkiekkoa hallinnoiva organisaatio. Colorado Springsissä Coloradossa majaansa pitävällä järjestöllä on lähes 600 000 rekisteröityä jäsentä. Se julkaisee USA Hockey Rules - ja Casebook of Ice Hockey -nimisiä vuosikirjoja. == Maajoukkueet == * Yhdysvaltain miesten jääkiekkomaajoukkue * Yhdysvaltain naisten jääkiekkomaajoukkue * Yhdysvaltain alle 20-vuotiaiden jääkiekkomaajoukkue * Yhdysvaltain alle 18-vuotiaiden jääkiekkomaajoukkue * Yhdysvaltain naisten alle 18-vuotiaiden jääkiekkomaajoukkue ==Aiheesta muualla== * USA Hockeyn web-sivut Luokka:Yhdysvaltain jääkiekko Luokka:Yhdysvaltalaiset urheilujärjestöt Luokka:Jääkiekkoliitot
Seven Sisters (Sussex)

Seven Sisters on seitsemän vierekkäisen liitukivijyrkänteen muodostama kokonaisuus South Downsin alueella Englannin kanaalin rannalla East Sussexin kreivikunnassa. Jyrkänteet sijaitsevat Seafordin ja Eastbournen kaupunkien välissä Seven Sisters Country Park -luonnonpuistossa, joka on nykyisin osa South Downsin kansallispuistoa. Seven Sistersin aluetta on käytetty elokuvissa ja televisiosarjoissa esittämään Doverin valkoisia kallioita alueen paremmin säilyneen luonnontilaisuuden vuoksi. == Jyrkänteet == Heti Went Hill Brow'n itäpuolella sijaitsee Birling Gap. Idempänä, seuraavan kukkulan päällä, on Belle Toutin majakka ja sen takana Beachy Head. Seuraavassa on lueteltu Seven Sistersin jyrkänteiden huippujen ja pohjien nimet lännestä itään. Nimi huippu Haven Brow pohja Short Bottom huippu Short Brow pohja Limekiln Bottom huippu Rough Brow pohja Rough Bottom huippu Brass Point pohja Gap Bottom huippu Flagstaff Point pohja Flagstaff Bottom huippu Flat Hill pohja Flathill Bottom huippu Baily's Hill pohja Michael Dean huippu Went Hill Brow == Aiheesta muualla == * Seven Sisters Country Park Luokka:Englannin pinnanmuodot Luokka:East Sussexin maantiede
Harold Peary

thumb|Peary (oik.) vuonna 1969 tv-sarjassa Petticoat Junction. Harold Peary (synt. José Pereira de FariaDistinguished Persons with Portuguese ancestry 25\. heinäkuuta 1908 - 30\. maaliskuuta 1985 Manhattan Beach, Kalifornia)findagrave.com: Harold Peary oli yhdysvaltalainen näyttelijä, joka tuli tunnetuksi radiokuunnelmasarjasta The Great Gildersleeve.moviefone: Harold Peary Peary esitti sarjan päähenkilöä Throckmorton P. Gildersleevea 1941-1950, kunnes hänet korvasi Willard Waterman. Hän esitti samaa hahmoa myös neljässä radiosarjaan pohjautuneessa elokuvassa 1940-luvulla.dadsotr.com: The Great Gildersleeve Gildersleeven jälkeen Peary esiintyi radiosarjassa The Harold Peary Show (tunnetaan myös nimellä Honest Harald, The Homemaker), mutta sarja ei saavuttanut suosiota ja sitä tehtiin vain 38 jaksoa.Jerry Haendiges Vintage Radio Logs: The Harold Peary Show Harold Pearylla on kaksi tähteä Hollywood Walk of Famella.hollywoodusa.com: Walk of Fame Star Locations ==Lähteet== ==Aiheesta muualla== * Luokka:Hollywood Walk of Fame Luokka:Yhdysvaltalaiset radionäyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1908 syntyneet Luokka:Vuonna 1985 kuolleet
Inkilänmäki

Inkilänmäki on Kuopion kaupunginosa, joka sijaitsee Puijon selänteen vierellä parin kilometrin etäisyydellä keskustasta. Inkilänmäki–Peipposenrinne(–Pihlajalaakso)-suuralueella asuu 2 500 asukasta. Asukkaiden keski-ikä on korkea. Pihlajalaakson täydennysrakentamisalueen rakentaminen alkoi vuonna 2010. Pihlajalaaksoon valmistuu 450 asuntoa yhteensä 1 200 asukkaalle. Puijon (Inkilänmäen) suunnittelualueelle on sijoittunut noin 350 työpaikkaa (1.1.2008) . ==Lähteet== ==Aiheesta muualla== *Inkilänmäki- Peipposenrinne-Pihlajalaakso Kuopion kaupunginosat -palvelussa *Inkilänmäki- Peipposenrinteen asukasyhdistys Luokka:Kuopion kaupunginosat
HMS Monarch (1911)

HMS Monarch oli Britannian kuninkaallisen laivaston Orion-luokan taistelulaiva. Alukselle oli aluksi varattu nimeksi HMS King George V. == Valmistus == Alus tilattiin Armstrongin telakalta Elswickistä, missä köli laskettiin 1. huhtikuuta 1910. Alus laskettiin vesille 30. maaliskuuta 1911 ja otettiin palvelukseen helmikuussa 1912. == Palvelus == Palvelukseen otettaessa alus liitettiin Kotilaivastoon. Ensimmäisen maailmansodan syttyessä Monarch liitettiin osaksi 2. taistelulaivaviirikköä Suureen laivastoon (), joka koottiin sen sisaraluksista ja King George V -luokan taistelulaivoista. Se otti osaa Skagerrakin taisteluun 31. toukokuuta 1916, missä se ei kärsinyt vaurioita.Coward s. 74 Monarch poistettiin palveluksesta 1921 ja muutettiin maalilaivaksi. Alus upposi maalilaivana 20. tammikuuta 1925. == Lähteet == * === Viitteet === == Aiheesta muualla == *Maritimequestin kuvagalleria HMS Monarch Luokka:Orion-luokan taistelulaivat Luokka:Armstrongin valmistamat alukset Luokka:Yhdistyneen kuningaskunnan ensimmäisen maailmansodan taistelulaivat
HMS Thunderer (1911)

HMS Thunderer oli Britannian kuninkaallisen laivaston Orion-luokan taistelulaiva. == Valmistus == Alus tilattiin Thames Ironworks and Shipbuilding Companyltä, missä köli laskettiin 13. huhtikuuta 1910. Alus laskettiin vesille 1. helmikuuta 1911 ja otettiin palvelukseen toukokuussa 1912. == Palvelus == Palvelukseen otettaessa alus liitettiin Kotilaivastoon. Ensimmäisen maailmansodan syttyessä Thunderer liitettiin osaksi 2. taistelulaivaviirikköä Suureen laivastoon (), joka koottiin sen sisaraluksista ja King Georg V -luokan taistelulaivoista. Se otti osaa Skagerrakin taisteluun 31. toukokuuta 1916, missä se ei kärsinyt vaurioita.Coward s. 74 Taistelussa alus ampui 37 kappaletta 13,5" kranaattia. Alukseen asennettiin 1917 lentoonlähtöalustat B- ja X-torneihin. Washingtonin laivastosopimuksen seurauksena alus poistettiin palvelukäytöstä 1921 ja muutettiin koululaivaksi. Se myytiin joulukuussa 1926, mutta matkalla romutettavaksi se ajoi matalikolle Blythen edustalla. == Lähteet == * === Viitteet === == Aiheesta muualla == *Maritimequestin kuvagalleria HMS Thunderer Luokka:Orion-luokan taistelulaivat Luokka:Yhdistyneen kuningaskunnan ensimmäisen maailmansodan taistelulaivat Luokka:Thames Ironworks and Shipbuilding Company
HMS Conqueror (1911)

HMS Conqueror oli Britannian kuninkaallisen laivaston Orion-luokan taistelulaiva. == Valmistus == Alus tilattiin William Beardmore and Companyltä Dalmuirista, missä köli laskettiin 5. huhtikuuta 1910. Alus laskettiin vesille 1. toukokuuta 1911 ja otettiin palvelukseen 1. joulukuuta 1912. == Palvelus == Koeajojen jälkeen alus liitettiin Kotilaivastoon. Ensimmäisen maailmansodan syttyessä Conqueror liitettiin osaksi 2. taistelulaivaviirikköä Suureen laivastoon (), joka koottiin sen sisaraluksista ja King George V -luokan taistelulaivoista. Se osallistui 31. toukokuuta 1916 Skagerrakin taisteluun, jossa alus ei kärsinyt vaurioita.Coward s. 74 ==Sodan jälkeen== Washingtonin laivastosopimuksen seurauksena Conqueror poistettiin 1921 palveluksesta ja romutettiin seuraavana vuonna. ==Lähteet== * ===Viitteet=== Luokka:Orion- luokan taistelulaivat Luokka:Beardmoren valmistamat alukset Luokka:Yhdistyneen kuningaskunnan ensimmäisen maailmansodan taistelulaivat
Grimoald II

Grimoald II (k. 714) oli Neustrian, frankkien valtakunnan läntisen osan, major domus eli käskynhaltija vuodesta 695 kuolemaansa saakka. Hän oli Pipin Heristalilaisen ja Plektrudiksen nuorempi poika. Grimoald oli naimisissa friisien kuninkaan Radbodin tyttären Teudesindan kanssa. Grimoaldin apen palkollinen Rantgar murhasi Grimoaldin vuonna 714 tämän ollessa matkalla erään pyhimyksen haudalle. Grimoaldilla oli rakastajattarensa kanssa avioton poika Teudoald, jonka Plektrudis pyrki nostamaan Pipin Heristalilaisen lailliseksi perijäksi Pipinin kuoleman jälkeen. == Lähteet == Luokka:Frankkien major domukset Luokka:Vuonna 714 kuolleet
Colossus-luokka (taistelulaiva, 1910)

Colossus-luokka oli Britannian kuninkaallisen laivaston taistelulaivaluokka, johon kuului kaksi nk. dreadnoughtia, HMS Colossus ja HMS Hercules. Luokan alukset kuuluivat aluksi Neptune-luokkaan, mutta tehdyt muutokset tekevät niistä niin paljon luokasta poikkeavia, että ne normaalisti lasketaan omaksi luokakseen. ==Aseistus== Colossus-luokka poikkesi edeltäjästään apuaseiden sijoittelussa. Tämä luokka oli viimeinen Kuninkaallisen laivaston taistelulaivaluokka, jonka pääaseina olivat 12" (305 mm) tykit. Luokka oli myös ensimmäinen taistelulaivaluokka, johon asennettiin 21" torpedoputket. Tällä uudella aseella saavutettiin tehokas 6000-7000 yardin kantama ja torpedon nopeus oli jopa 45 solmua lyhyille etäisyyksille.Coward s. 74 ==Panssarointi ja kansirakenteet== Panssarointia oli palautettu HMS Dreadnoughtin 11" paksuuteen, mutta samalla heikennettiin sisäisiä rakenteita painon liiallisen kasvun estämiseksi. Aluksella oli ainoastaan yksi masto kytkettynä etummaiseen savupiippuun, mikä oli havaittu epäonnistuneeksi ratkaisuksi jo HMS Dreadnoughtissa. ==Voimanlähde== Koneet oli jaettu kolmeen eri osastoon aikaisemman kahden sijasta. Koneet olivat kuitenkin samanlaiset kuin edeltäneessä luokassa. Tällä saavutettiin keskimmäisen koneen itsenäinen käyttö risteilynopeudella ajettaessa sekä toivottiin saatavan parempi tasapaino vuodonsattuessa. ==Lähteet== * * * ===Viitteet===
Ahmet Ertegün

Ahmet Ertegün (31. heinäkuuta 1923 – 14. joulukuuta 2006) oli turkkilais- yhdysvaltalainen Atlantic Records -levy-yhtiön perustaja ja yksi 1900-luvun jälkipuoliskon äänilevyteollisuuden merkittävimmistä henkilöistä. Ertegün pääsi vuonna 1987 Rock and Roll Hall of Fameen. Ertegün perusti Atlantic Recordsin yhdessä Herb Abramsonin kanssa vuonna 1947. Ertegünin johdolla yhtiöstä tuli muutamassa vuodessa Yhdysvaltain johtava rhythm and blues -levymerkki, jolle 1950-luvulla levyttivät muun muassa Ruth Brown, Big Joe Turner, Ray Charles, LaVern Baker, The Drifters, The Coasters ja The Clovers. Ertegün myös tuotti suuren osa Atlanticin julkaisemista levyistä ja sävelsi yhtiön artisteille kappaleita salanimellä "Nugetre". Ertegün jatkoi yhtiön hallituksen puheenjohtajana kuolemaansa asti. == Lähteet== ==Aiheesta muualla== * Ahmed Ertegünin muistokirjoitus Helsingin Sanomissa Luokka:Yhdysvaltalaiset musiikkituottajat Luokka:Grammy-palkinnon saajat Luokka:Vuonna 1923 syntyneet Luokka:Vuonna 2006 kuolleet
HMS Invincible (1907)

HMS Invincible oli Britannian kuninkaallisen laivaston Invincible-luokan taisteluristeilijä. == Valmistus == Alus tilattiin W. G. Armstrong, Whitworth & Co. telakalta Tynesidestä, missä köli laskettiin 2. huhtikuuta 1906. Alus laskettiin vesille 13. huhtikuuta 1907 ja otettiin palvelukseen 20. maaliskuuta 1909. == Palvelus == Palvelukseen otettaessa alus liitettiin Kotilaivaston 1. risteilijäviirikköön. Vuonna 1913 alus liitettiin 1. taisteluristeilijäviirikköön, mistä se elokuussa lähetettiin loppu vuodeksi Välimerelle.Coward s. 68 Ensimmäisen maailmansodan syttyessä Invincible oli itärannikolla ja otti 28. elokuuta 1914 osaa Helgolandin taisteluun. Marraskuussa alus lähetettiin yhdessä sisaraluksensa HMS Inflexiblen kanssa Etelä-Atlantille, jossa ne ottivat 8. joulukuuta osaa Falklandsaarten taisteluun. Taistelussa Invincible ampui kaikkiaan 513 laukausta 12" pääaseillaan. Taisteluristeilijät palasivat toukokuussa 1915 kotivesille ja liitettiin osaksi Suurta Laivastoa (). Invincible oli mukana Skagerrakin taistelussa 1916 3. taisteluristeilijäviirikön lippulaivana (kontra-amiraali H. L. A. Hood). Alus joutui tykistötaisteluun SMS Lützowin kanssa. Pitkällisen laukaustenvaihdon päätteeksi Lützow ampui sarjan pääaseillaan osuen Q-torniin ja murskaten sen katon. Osuman seurauksena aluksen ammusten ajopanokset räjähtivät katkaisten aluksen. Aluksen upotessa 1 021 hengen miehistöstä ainoastaan kuusi miestä pelastui. Pelastuneet olivat: *komentaja Hubert Edward Dannreuther, RN (1880–1977) *luutnantti Cecil. S. Sandford, RN *pursimies P. T. I. Thompson *aliupseeri Walter Maclean Pratt *merimies Ernest George Dandridge *merijalkaväen sotilas Bryan Gasson, RMA (?–1980) Invincible oli kuitenkin saanut lukuisia osumia vastustajaansa, joista kaksi oli osunut vesilinjan alle. Lützow oli vahingoittunut niin pahasti, että se lopulta jouduttiin hylkäämään ja upposi matkalla kotisatamaan. Sodan jälkeen Invinciblen hylky paikannettiin miinanraivaajalla 55 metrin syvyydestä. == Lähteet == * * === Viitteet === == Aiheesta muualla == *Maritimequestin kuvagalleria HMS Invincible * SI 2008/0950 Luokka:Invincible-luokan taisteluristeilijät Luokka:Armstrongin valmistamat alukset Luokka:Yhdistyneen kuningaskunnan ensimmäisen maailmansodan taisteluristeilijät
1,3-bisfosfoglyseraatti

1,3-bisfosfoglyseraatti (C3H8O10P2) on orgaaninen molekyyli, joka esiintyy välituotteena niin glykolyysissä kuin Calvinin syklissä yhteyttämisen aikana. == Roolit bioreaktioissa == === Glykolyysi === Glykolyysissä syntynyt glyseraldehydi-3-fosfaatti muutetaan glyseraldehydi-3-fosfaattidehydrogenaasientsyymillä 1,3-bifosfoglyseraatiksi. Samalla reaktiossa mukana ollut NAD+ pelkistyy NADH:ksi. 1,3-bisfosfoglyseraatti reagoi ADP:n kanssa fosfoglyseraattikinaasientsyymin avulla, jolloin syntyy 3-fosfoglyseraattia ja ATP-molekyyli. Tämä reaktio on palautuva :1,3-bisfosfoglyseraatti + ADP 3-fosfoglyseraatti + ATP ===Calvinin sykli=== Calvinin syklissä reagoivat samat yhdisteet, mutta reaktio on käänteinen glykolyysille. 3-fosfoglyseraatti muuntuu entsyymien avustuksella 1,3-bisfosfoglyseraatiksi ja samalla myös ATP muuttuu ADP:ksi. 1,3-bisfosfoglyseraatti muuttuu glyseraldehydi-3-fosfaatiksi ja dihydroksiasetonifosfaatiksi. Tässä reaktiossa NADH hapettuu NAD+:ksi. == Lähteet == Luokka:Metabolia Luokka:Fosforiyhdisteet Luokka:Orgaaniset fosfaatit
Vaisheshika

Vaisheshika (, Vaiśeṣika) on yksi hindulaisen filosofian kuudesta ”oikeaoppisesta” astika-koulukunnasta. Sen perustajana pidetään 500-luvulla eaa. elänyttä Kanadaa, joka esitti ajatuksensa Vaisheshika-Sutrassa. Vaisheshika-filosofia on atomismin muoto. Sen mukaan kaikki fysikaalisen kaikkeuden oliot ovat palautettavissa äärelliseen määrään atomeita. Historiallisesti vaisheshika on liittynyt läheisesti yhteen hindulaisen logiikan koulukunnan, nyayan, kanssa. == Ontologia == Vaisheshikassa todellisuuden luonne selitetään seitsemän kategorian avulla: * dravya (substanssi) * guna (kvaliteetti) * karma (toiminta) * samanya (universaali) * vishesha (partikulaari) * amavaya (inherenssi) * abhava (ei-olemassaolo) Vaisheshikan mukaan perussubstansseja on yhdeksää lajia, joista viisi ovat materiaalisia ja neljä ei-materiaalisia: * materiaaliset ** maa (atominen) ** vesi (atominen) ** tuli (atominen) ** ilma (atominen) ** akasha (ei-atominen) * ei-materiaaliset ** avaruus ** aika ** sielu ** mieli == Lähteet == == Aiheesta muualla == * * Kak, Subhash: Indian Physics: Outline of Early History Luokka:Intialaisen filosofian koulukunnat Luokka:Hindulainen filosofia
Jarhoinen

Jarhoinen on kylä Pellon kunnassa Lapin läänissä. Kylä sijaitsee noin 24 kilometrin päässä Pellon keskustaajamasta pohjoiseen Tornionjokivarressa Väylänvarrentien (Yhdystie 9381) varrella. Kylän kohdalla Tornionjoessa on pieni Jarhoisenkoski. Kosken pohjoispuolella on joessa Honkasuvanto ja eteläpuolella avautuu Naamisuvanto, tunnettu lohensoutupaikka. Tornionjoen länsipuolella Ruotsissa on samanniminen kylä, ruotsinkieliseltä nimeltään Jarhois. Ruotsin puoleinen kylä kuuluu Pajalan kuntaan. Suomen puoleisen Jarhoisen kylän vanhin talo on Koskenniemi, joka perustettiin vuoden 1825 tienoilla. Turtolan seurakunnan rippikirjassa 1827–1833http://www.sukuhistoria.fi/sshy/kirjat/Kirkonkirjat/turtola/rippikirja_1827-1833_ik361/84.htm uudistalo esiintyy nimellä Jarhoisenniska. Tornionjoen länsipuolella (Ruotsin puolella) suomalaisasutus oli huomattavasti vanhempi. Pajalan ensimmäinen verotalo mainitaan vuonna 1587Tornionlakson historia I, s. 229. ja Jarhoisen pohjoispuolisen kylän, Kaartisen (Kardis) ensimmäinen asukas heti 1600-luvun alussaTornionlakson historia II, s. 12.. Jarhoisessa toimi vuodesta 1933 lähtien kansakoulu ja sittemmin peruskoulu. Se lakkautettiin vuonna 2003Jokivartisten kyläkirja, s. 141. ja oppilaat kuljetetaan Pellon ja Lempeän kouluihin. ==Lähteet== ==Aiheesta muualla== *Jokivartisten kyläseura Luokka:Pellon kylät